Motoriste teen dié Centurion-gevaarsones gewaarsku | Maroela Media
Konst. Tumisang Moloto, woordvoerder van die polisie, het aan Maroela Media gesê die waarskuwing spruit uit 'n onlangse kaping, 'n vlaag rooftogte en gryp-en-laat-spaander-voorvalle die afgelope paar maande in die omgewing van Diepsloot.
"In die jongste voorval is 'n man oor die naweek van sy Toyota Yaris gekaap nadat hy twee onbekende mans opgelaai het, wat langs die R511 geryloop het. Toe die motoris die N14 nader, het die mans 'n vuurwapen op hom gerig, hom uit sy motor gedwing en daarmee weggery," het Moloto gesê.
In 'n afsonderlike voorval is 'n man beroof toe hy twee vroue opgelaai het wat langs die N14 geryloop het. "Hulle het die man gedwing om langs die snelweg stil te hou nadat hulle 'n bohaai opgesit het deur te beweer dat die motoris hulle wou verkrag. Drie mans het die stilstaande voertuig genader, 'n geweer op die man gerig en hom van al sy persoonlike besittings beroof."
Die verdagtes, en die twee vroue, het te voet van die toneel gevlug.
"Voorlopige ondersoek dui daarop dat die verdagtes vroue gebruik om mans in 'n lokval te lei deur voor te gee dat hulle gestrand is. Hulle word dan 'n rygeleentheid gegee, waarna die motoris beroof word."
Die Erasmia-polisie ondersoek die voorvalle.
Kan daar nie meer van Zumpie se impies gebruik gemaak word om die voodvalle hok te slaan nie? Hulle het dan werk vir hul hande en nie onnodige soekte vir Zumpie van stapel te stuur nie?
Wie laai nog rylopers in vandag se dae op.
As jy in vandag se tyd nog rylopers wil oplaai maak jy jouself 'n teiken. Die area is ook bekend vir prostitute, vroulik en manlik. Dit laat mens wonder. Ek is woonagtig in die spesifieke area en sien hierdie dinge.
Diegene wie in hierdie eeu nog rylopers oplaai, of dit nou mans of vroue is, se kop moet gelees word. Jy verdien om gekaap te word. In Suid Afrika is nie plek vir barmhartige Samaritaan nie. Dit behoort jy mos noual te weet tensy jy jou lyf volstruis hou en kop onder die sand gedruk staan en voorgee alles is doodreg
Drywers met werks en mpy voertuie laai hul op teen vergoeding, lekker ekstra inkomste verniet, moet maar die gevolge dra, indien die gereg presies weet waar die gevaarsones is moet daar mos opgetree word.